22 Euroopa Liidu Teataja 11/44. kd 32002D0803 16.10.2002 EUROOPA ÜHENDUSTE TEATAJA L 278/22 NÕUKOGU OTSUS, 8. oktoober 2002, millega muudetakse otsust 1999/78/EÜ vastastikuse tunnustamise lepingu sõlmimise kohta Euroopa Ühenduse ja Ameerika Ühendriikide vahel (2002/803/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut ja eriti artiklit 133 seostatuna artikli 300 lõike 2 esimese lõigu esimese lausega ja artikli 300 lõike 3 esimese lõigu esimese lausega ning lõikega 4, võttes arvesse komisjoni ettepanekut ning arvestades järgmist: (1) — Euroopa Ühenduse ja Ameerika Ühendriikide vahelise vastastikuse tunnustamise lepingu (!) (edaspidi “leping”) tõhusa elluviimise tagamiseks on vaja muuta otsust 1999/78/EÜ (?) volitamaks komisjoni võtma kõiki vajalikke meetmeid lepingu elluviimiseks. (2) Nõukogule peaks jääma õigus otsustada lepingu põhiteksti muutmise üle, ON VASTU VÕTNUD JÄRGMISE OTSUSE: Ainus artikkel Otsuse 1999/78/EÜ artikkel 3 asendatakse järgmisega: “Artikkel 3 1. Komisjon esindab ühendust lepingu artiklis 14 sätestatud ühiskomisjonis ja sektoreid käsitlevates lisades sätestatud sektorite ühiskomisjonides ning teda aitab nõukogu poolt määratud erikomitee. Komisjon hakkab pärast erikomiteega nõupidamist tegelema ametisse nimetamistega, teavitamisega, teabevahetusega ja teabe nõudmisega vastavalt lepingus sätestatule. 2. Ühenduse seisukoha ühiskomisjoni poolt võetavate otsuste kohta lepingu põhiteksti muudatuste suhtes määrab, vastavalt lepingu artikli 14 lõike 4 punktile g ja artikli 21 lõikele 2, nõukogu, mis tegutseb komisjoni ettepaneku põhjal kvalifitseeritud häälteenamusega. 3. Ühenduse seisukoha ühiskomisjonis või sektorite ühiskomisjonides kõikidel muudel juhtudel määrab komisjon pärast konsulteerimist lõikes 1 viidatud erikomiteega.” Luxembourg, 8. oktoober 2002 Nõukogu nimel eesistuja T. PEDERSEN (1) EÜTL 31, 4.2.1999, lk 3. (7) EÜTL 31, 4.2.1999, lk 1.